Koledž Dartmouth

Dartmouth College (Dartmutski koledž) je privatni, koedukacijski univerzitet koji se nalazi u gradu Hanover u američkoj državi New Hampshire. Osnovan pod nazivom "Trustees of Dartmouth College," predstavlja člana Lige bršljana, odnosno jedan od devet kolonijalnih koledža osnovanih u SAD prije stjecanja nezavisnosti. Osim što u njemu postoji diplomski studij iz slobodnih vještina, na Dartmouthu se nalazi medicinski, strojarski i ekonomski fakultet, kao i 19 fakulteta koje daju diplome iz raznih oblasti nauke i umjetnosti. S ukupno 5.848 studenata, Dartmouth je najmanja od svih škola Lige bršljana. Osnovan je godine 1769. od kongregacionalnog svećenika Eleazara Wheelocka sa sredstvima koje je uglavnom prikupao indijanski svećenik Samson Occom, a prvotna misija Koledža je bila da se domordačko stanovništvo Sjeverne Amerike odrekne svoje kulture i prihvati kršćanstvo. Nakon dugotrajnog perioda financijskih teškoća i političkih pritisaka, Dartmouth je od relativno nepoznate postao poznata škola početkom 20. vijeka. Dartmouth se nalazi na ruralnom zemljištu od 269 rali (1.1 km²) u oblasti Upper Valley u New Hampshireu. S obzirom da je Koledž izoliran, dosta studenata sudjeluje u sportskim programima i Grčke organizacije Dartmouth Collegea. Dartmouth ima 34 sportska tima koji se u raznim sportovima natječu u konferenciji Lige bršljana u Diviziji I NCAA Division I. Studenti su također poznati po vjernosti drevnim tradicijama Koledža. Reference Povezano Visoko obrazovanje u Sjedinjenim Američkim Državama Akreditacija institucija za visoko obrazovanje u SAD-u Vanjske veze Dartmouth College Dartmouth College News Arhivirano 2007-12-14 na Wayback Machine-u Dartmo.: The Buildings of Dartmouth College